Nou kry rugby 'n bloukaart op die koop toe | Maroela Media
Nou kry rugby 'n bloukaart op die koop toe
Asof die rooi- en geel kaarte nie omstrede genoeg is nie, gaan die Australiese Rugbyunie (ARU) aanstaande jaar ook proefnemings met 'n bloukaart doen.
Luidens berigte uit Australië is dié kaart daarop gemik om "die bestuur van harsingskudding" te bevorder en sal dit, ná gebruik tot dusver op skolevlak, aanstaande jaar in bepaalde senior reekse van die ARU op die proef gestel word.
Skeidsregters kan daarmee spelers van die veld stuur, wat na hul mening tekens van harsingskudding toon.
Hoewel enige stap verwelkom moet word wat die veiligheid van spelers bevorder, kan 'n mens nie help nie om te wonder hoe die blasers as "mediese" beamptes sal vaar.
Sou dit uiteindelik op 'n hoër vlak aangewend word, ontstaan die vraag hoeveel skeidsregters die moed van hul oortuiging sal hê om 'n speler – en kom ons noem dit maar by die naam: 'n All Black – in 'n toets van die veld te stuur.
Dink net hoe só 'n beampte verguis sal word as die mediese personeel hom verkeerd bewys.
Laat ons maar kyk hoe dit vorder.
beserings harsingskudding skeidsregters
Steur die bonde hulle aan kritiek?
Kampioen neem voortou met puik tweede helfte
Die skeidsregter is daar daar om die reels toe te pas, maar moet ook na die spelers se veilgheid kyk. Doodreg, die skeidsregter is nie medies gekwalifiseer nie. Jy hoef nie 'n medies opgelei te wees om die tekens van harsingskudding te sien nie. MAAR dit kan "uitgebuit" word. Die skeidsregter kan nie die finale besluit he nie. Hy kan die speler afstuur met 'n blou kaart, maar dan moet die mediese personeel hulle "dingdong toets" doen en laat weet of die persoon kan aanhou speel. Dink nou maar net die onsmaaklikhede wat gaan uitkom as 'n speler met 'n… Lees meer »
Die rooikaart het menige span al laat verloor oor een speler. Waarom nie die span straf met punte teen hom bv. 5 of dalk 7 punte maar laat die wedstyd voltallig voortgaan nie. die bloukaart klik goed as dit reg gebruik word
Ek stel voor dat hulle ook 'n groen en goue kaart instel. Die groen kaart moet gewys word vir die paar spelers wat oorbly op die veld dat hulle maar mag voortgaan met die game. En die goue kaart gaan vir die speler wat aan die einde van die seisoen die meeste geel kaarte gekry het…..die goue kaart gee hom dan gratis toegang tot 'n losie vir die hele volgende seisoen waar hy al die games lewendig op TV kan kyk.